Пра што мог думаць айцец Надсан, калі 11 сакавіка 1990 году служыў Боскую Літургію ў візантыйскім абрадзе ў рымска-каталіцкім касьцёле Ўзвышэньня Сьвятога Крыжа на Кальварыі ў Менску? Напэўна, пра тое, што гэта Бог піша гісторыю на заблытаных сьцежках чалавечага жыцьця. Гэта Бог зьяўляецца крыніцай адзінства ўсіх католікаў, злучаных пад кіраўніцтвам Біскупа Рыму.